C 204/4
DA
Den Europæiske Unions Tidende
12.6.2023
Solide ordninger, der sikrer sikkerheden og effektiviteten af Unionens centrale clearing, er afgørende set fra Eurosystemets synspunkt som udstedende centralbank.
Forstyrrelser hos en CCP med betydelige forretninger denomineret i euro kan have en negativ indvirkning på likviditeten i kreditinstitutter i euroområdet og betalingssystemernes smidige funktion, hvilket indebærer risici for en effektiv pengepolitisk transmission og i sidste ende for opfyldelsen af Eurosystemets primære mål om at fastholde prisstabilitet (3).
Et stærkt centralt clearingsystem i Unionen er også vigtigt for den fælles tilsynsmekanisme (SSM) på grund af størrelsen af de eksponeringer, som kreditinstitutter i SSM har mod EU-CCP'er.
Specifikke bemærkninger
1.
Styrkelse af samarbejdet mellem myndigheder ECB støtter den foreslåede styrkelse af samarbejdet mellem myndigheder på EU-plan og Den Europæiske Værdipapirog Markedstilsynsmyndigheds (ESMA) udvidede rolle med hensyn til at fremme tilsynskonvergens, navnlig ved at stemme og vælge tilsynsspørgsmål samt koordinere i krisesituationer.
ECB er af den opfattelse, at dette er et skridt i den rigtige retning, idet det styrker tilsynet med central clearing på EU-plan i betragtning af væksten i clearingka­ paciteten i Unionen og den dermed forbundne risiko med en grænseoverskridende dimension.
Betydningen og kompleksiteten af EU-CCP'er, som forventes at øges med gennemførelsen af kravet om aktiv konto, samt CCP'ers sammenkobling med signifikante kreditinstitutter som clearingmedlemmer kræver et stærkere tilsyn på EU-plan og giver behov for at håndtere den potentielle afsmittende virkning af systemiske risici på tværs af flere medlemsstater.
1.1
Kollegier
1.1.1 Løbende inddragelse af kollegiet: udtalelser og den årlige revisionsproces Den ramme for kollegier, der er oprettet i henhold til Europa-Parlamentets og Rådets forordning (EU) nr.
648/2012 ( (4)herefter »EMIR«), har vist sig at være en effektiv måde at håndtere de specifikke udfordringer i forbindelse med central clearing som følge af CCP'ers udtalte risikovirkninger på tværs af grænser og sektorer.
Kollegier gør det muligt for myndigheder fra forskellige jurisdiktioner og med forskellige mandater at udveksle oplysninger, give input og give udtryk for bekymring over EU-CCP'ers risikostyringsmetoder og forskellige tjenesteydelser.
På nuværende tidspunkt afgiver kollegierne udtalelser om bl.a. tilladelse til CCP'er, udvidelse af CCP'ers aktiviteter og tjenesteydelser og væsentlige modelændringer.
CCP'ers risikostyringsreaktioner på nye markedsudviklinger og risici undersøges imidlertid ikke i øjeblikket i formelle kollegieprocesser, medmindre sådanne CCP'ers handlinger indebærer en væsentlig ændring af aktiviteter eller risikomodeller.
Med henblik på løbende at styrke kollegiets inddragelse støtter ECB fuldt ud Kommissionens forslag om, at den kompetente myndighed for hver CCP mindst en gang om året indsender en omfattende rapport til kollegiet, hvori CCP'ens overholdelse af bestemmelserne i EMIR gennemgås, og de risici, som CCP'en er eksponeret for (5), evalueres.
ECB glæder sig over Kommissionens forslag om at kræve, at kollegiet afgiver supplerende udtalelser om centrale tilsynsafgørelser, f.eks.
med hensyn til rapporter om revision og evaluering af CCP'en, marginkrav og eventuelle inddragelser af tilladelser (6).
(3) Jf. de generelle bemærkninger i Den Europæiske Centralbanks udtalelse CON/2017/39 af 4. oktober 2017 om et forslag til EuropaParlamentets og Rådets forordning om ændring af forordning (EU) nr.
1095/2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed) og om ændring af forordning (EU) nr.
648/2012 for så vidt angår de procedurer og myndigheder, der er involveret i meddelelse af tilladelse til CCP'er, og krav vedrørende anerkendelse af tredjelandsCCP'er (EUT C 385 af 15.11.2017, s. 3).
Alle ECB's udtalelser er tilgængelige i EUR-Lex.
(4) Europa-Parlamentets og Rådets forordning (EU) nr.
648/2012 af 4. juli 2012 om OTC-derivater, centrale modparter og transaktions­ registre (EUT L 201 af 27.7.2012, s. 1).
(5) Jf. forordningsforslagets artikel 1, nr.
16), litra b).
(6) Jf. forordningsforslagets artikel 1, nr.
12), hvorved der indsættes en ny artikel 17b, stk.
1, litra b), i EMIR.